الإدعاء
- بوست منتشر بشكل كبير جدًا بيقول "😞😞 وداعا انجلينا. وفاة الفنانة انجلينا جولي بعد صراع طويل مع المرض 😒😒😒"، مع ذكر مبالغ تبرعت بها خلال حياتها للأعمال الخيرية.❌❌
– الكلام ده غير صحيح. أنجلينا جولي لم تتوفى وصحتها كويسة. الخبر ده مفبرك مفيش أي موقع موثوق نشره.✅✅
– آخر ظهور عام لأنجلينا جولي كان يوم الجمعة اللي فاتت خلال نزولها من طائرة خاصة في لوس أنجلوس، عقب عودتها من رحلة عمل في ولاية نيو مكسيكو الأمريكية لتصوير فيلمها الجديد “Those Who Wish Me Dead”. وبحسب وصف “ديلي ميل” فأنجلينا كانت في حالة معنوية مرتفعة ومبسوطة.
– معروف إن أنجلينا جولي وجوزها السابق براد بيت تبرعوا بملايين الدولارات للأعمال الخيرية خلال السنوات اللي فات، زي ما حصل في 2006 لما اتبرعوا بـ8 مليون دولار، وفي 2008 كمان اتبرعوا بحوالي 5 مليون دولار. الاتنين عندهم جمعية خيرية باسمهم وقدروا من خلالها يجمعوا تبرعات بحوالي 41 مليون دولار خلال الفترة من 2006 إلى 2016.
– دي مش أول مرة الإشاعة دي تنتشر فيها. سبق وانتشرت قبل كده بنفس النص والتفاصيل في عام 2016.